Potrivit reprezentanţilor Poliţiei Locale Timişoara, o patrulă de poliţişti locali aflată în centrul oraşului a observat trupul unui bărbat lângă un tufiş, în parcul din spatele Catedralei Mitropolitane.

Bărbatul, în vârstă de aproximativ 30 de ani, avea la un braţ o perfuzie în care era erbicid.

Oamenii legii au sunat la numărul de urgenţe 112 , iar la faţa locului a sosit un echipaj SMURD, care a constatat decesul.

Trupul bărbatului decedat a fost preluat de medicii legişti pentru autopsie.

Poliţiştii au deschis o anchetă în acest caz pentru a identifica persoana decedată, având în vedere că aceasta nu avea asupra sa niciun act de identitate.